CELEX: 52011SC1363
Language: sl
Date: 2011-11-17
Title: Predlog SKLEP SVETA o stališču Evropske unije v Skupnem odboru EGPo ustanovitvi skupne delovne skupine za spremljanje izvajanja Poglavja IIa Protokola 10 k Sporazumu EGP o poenostavitvi pregledov in formalnosti pri prevozu blaga ter opredelitvi njenega poslovnika

EVROPSKA KOMISIJA

                                                Bruselj, 17.11.2011
                                                SEC(2011) 1363 konč.

                                                2011/0338 (NLE)

                                      Predlog

                                  SKLEP SVETA

                  o stališču Evropske unije v Skupnem odboru EGP
o ustanovitvi skupne delovne skupine za spremljanje izvajanja Poglavja IIa Protokola
 10 k Sporazumu EGP o poenostavitvi pregledov in formalnosti pri prevozu blaga ter
                             opredelitvi njenega poslovnika
 ---pagebreak---                          OBRAZLOŽITVENI MEMORANDUM

     1.   OZADJE PREDLOGA

          Za zagotovitev potrebne pravne varnosti in homogenosti notranjega trga mora
          Skupni odbor EGP vso ustrezno zakonodajo Unije v najkrajšem možnem času po
          njenem sprejetju vključiti v Sporazum EGP.

     2.   REZULTATI POSVETOVANJ Z ZAINTERESIRANIMI STRANMI IN
          OCENA UČINKA

          Cilj osnutka sklepa Skupnega odbora EGP (priloženega predloženemu sklepu Sveta)
          je ustanovitev skupne delovne skupine za spremljanje izvajanja Poglavja IIa
          Protokola 10 k Sporazumu EGP o poenostavitvi pregledov in formalnosti pri prevozu
          blaga ter opredelitev njenega poslovnika.

     3.   PRAVNI ELEMENTI PREDLOGA

          V členu 1(3) Uredbe Sveta (ES) št. 2894/94 o pravilih za izvajanje Sporazuma EGP
          je določeno, da Svet v imenu Unije na predlog Komisije določi stališče glede takih
          sklepov.

          Komisija predloži osnutek sklepa Skupnega odbora EGP kot stališče Unije Svetu v
          odobritev. Komisija upa, da bo lahko v najkrajšem možnem času stališče predstavila
          v Skupnem odboru EGP.

SL                                            2                                                SL
 ---pagebreak---                                                            2011/0338 (NLE)

                                                 Predlog

                                              SKLEP SVETA

                           o stališču Evropske unije v Skupnem odboru EGP
         o ustanovitvi skupne delovne skupine za spremljanje izvajanja Poglavja IIa Protokola
          10 k Sporazumu EGP o poenostavitvi pregledov in formalnosti pri prevozu blaga ter
                                      opredelitvi njenega poslovnika

     SVET EVROPSKE UNIJE JE –

     ob upoštevanju Pogodbe o delovanju Evropske unije in zlasti člena 114, člena 207(2) in člena
     218(9) Pogodbe,

     ob upoštevanju Uredbe Sveta (ES) št. 2894/94 z dne 28. novembra 1994 o pravilih za
     izvajanje Sporazuma o Evropskem gospodarskem prostoru1, in zlasti člena 1(3) Uredbe,

     ob upoštevanju predloga Evropske komisije,

     ob upoštevanju naslednjega:

     (1)      Protokol 10 k Sporazumu je bil spremenjen s Sklepom Skupnega odbora EGP
              št. 76/2009 z dne 30. junija 20092, da se vanj vključi novo Poglavje IIa o varnostnih
              carinskih ukrepih.

     (2)      Člen 9b Protokola 10 določa, da pri dvostranski trgovini pogodbenici odstopita od
              varnostnih carinskih ukrepov, če je raven carinske varnosti na njunih ozemljih
              enakovredna.

     (3)      Člen 9f Protokola 10 določa, da Skupni odbor EGP opredeli pravila, ki
              pogodbenicama omogočajo, da zagotovita spremljanje izvajanja Poglavja IIa
              Protokola 10 in preverjata, ali se upoštevajo določbe Poglavja IIa ter prilog I in II k
              Protokolu 10 –

     SPREJEL NASLEDNJI SKLEP:

                                                  Člen 1

     Stališče Unije v Skupnem odboru EGP o predlagani vzpostavitvi skupne delovne skupine za
     spremljanje izvajanja Poglavja IIa Protokola 10 k Sporazumu EGP o poenostavitvi pregledov

     1
              UL L 305, 30.11.1994, str. 6.
     2
              UL L 232, 3.9.2009, str. 40.

SL                                                   3                                                  SL
 ---pagebreak---      in formalnosti pri prevozu blaga ter opredelitvi njenega poslovnika temelji na osnutku sklepa
     Skupnega odbora EGP, ki je priložen temu sklepu.

                                                Člen 2

     Ta sklep začne veljati na dan sprejetja.

     V …,

                                                Za Svet
                                                Predsednik

SL                                                4                                                  SL
 ---pagebreak---                                                    PRILOGA

                                                     Osnutek

                                   SKLEP SKUPNEGA ODBORA EGP
                                               št.

         o ustanovitvi skupne delovne skupine za spremljanje izvajanja Poglavja IIa Protokola
          10 k Sporazumu EGP o poenostavitvi pregledov in formalnosti pri prevozu blaga ter
                                    opredelitvi njenega poslovnika

     SKUPNI ODBOR EGP JE –

     ob upoštevanju Sporazuma o Evropskem gospodarskem prostoru, kakor je bil spremenjen s
     Protokolom o prilagoditvi Sporazuma o Evropskem gospodarskem prostoru (v nadaljnjem
     besedilu: Sporazum), in zlasti členov 92 in 94(3) Sporazuma ter člena 9f(1) Protokola 10 k
     Sporazumu,

     ob upoštevanju naslednjega:

     (1)       Protokol 10 k Sporazumu je bil spremenjen s Sklepom Skupnega odbora EGP
               št. 76/2009 z dne 30. junija 20093, da se vanj vključi novo Poglavje IIa o varnostnih
               carinskih ukrepih.

     (2)       Člen 9b Protokola 10 določa, da pri dvostranski trgovini pogodbenici odstopita od
               varnostnih carinskih ukrepov, če je raven carinske varnosti na njunih ozemljih
               enakovredna.

     (3)       Člen 9f Protokola 10 določa, da Skupni odbor EGP opredeli pravila, ki
               pogodbenicama omogočajo, da zagotovita spremljanje izvajanja Poglavja IIa
               Protokola 10 in preverjata, ali se upoštevajo določbe Poglavja IIa ter prilog I in II k
               Protokolu 10 –

     SPREJEL NASLEDNJI SKLEP:

                                                      Člen 1

     1.        Ustanovi se skupna delovna skupina za varnostne carinske ukrepe (v nadaljevanju:
               delovna skupina), da se zagotovi spremljanje izvajanja varnostnih carinskih ukrepov
               iz Poglavja IIa Protokola 10 k Sporazumu EGP in preveri, ali se upoštevajo določbe
               Poglavja IIa ter prilog I in II k Protokolu 10.

     2.        Delovna skupina deluje v skladu s poslovnikom iz priloge k temu sklepu.

     3.        Delovna skupina poroča Skupnemu pododboru I za prost pretok blaga iz člena
               15(1)(a) poslovnika Skupnega odbora EGP4.

     3
              UL L 232, 3.9.2009, str. 40.
     4
              Sklep Skupnega odbora EGP št. 1/94 z dne 8. februarja 1994 o sprejetju poslovnika Skupnega odbora
              EGP, UL L 85, 30.3.1994, str. 60.

SL                                                       5                                                        SL
 ---pagebreak---                                                      Člen 2

     Ta sklep začne veljati […] pod pogojem, da so bila Skupnemu odboru EGP predložena vsa
     uradna obvestila v skladu s členom 103(1) Sporazuma∗.

                                                     Člen 3

     Ta sklep se objavi v sklopu EGP Uradnega lista Evropske unije in v Dopolnilu EGP k
     Uradnemu listu Evropske unije.

     V Bruslju,

            Za Skupni odbor EGP

            Predsednik

            Sekretarja
            Skupnega odbora EGP

     ∗
            [Navedena ni nobena ustavna zahteva.] [Navedene so ustavne zahteve.]

SL                                                      6                                    SL
 ---pagebreak---                                              PRILOGA

                               k Sklepu Skupnega odbora EGP št. …

          POSLOVNIK SKUPNE DELOVNE SKUPINE ZA CARINSKE VARNOSTNE UKREPE

                                                Člen 1

                                               Sestava

     Delovno skupino sestavljajo predstavniki Evropske unije, predstavniki držav Efte in po
     potrebi strokovnjaki carinskih uprav držav članic Evropske unije.

                                                Člen 2

                                                Naloge

     1.      Delovna skupina ocenjuje enakovrednost varnostnih carinskih ukrepov, določenih v
             zakonodaji pogodbenic. Delovna skupina zlasti spremlja izvajanje zakonodaje v
             zvezi s podatki o blagu pred vstopom in pred izstopom, carinskimi pregledi in
             obvladovanju tveganj glede varnosti ter zakonodaje v zvezi s pooblaščenimi
             gospodarskimi subjekti. Poleg tega izmenjuje informacije o spremembah zadevne
             zakonodaje.

     2.      Delovna skupina razpravlja o potrebnih spremembah Poglavja IIa Protokola 10.

     3.      Če ena od pogodbenic to zahteva, delovna skupina organizira sestanek skupine
             strokovnjakov za obravnavo določenega vprašanja. Delovna skupina prav tako
             pregleduje upravne postopke pogodbenic. Za izvedbo takšnih pregledov se lahko
             delovna skupina dogovori za organizacijo obiska na kraju samem.

     4.      Na zahtevo ene od pogodbenic delovna skupina prouči kakršno koli vprašanje, za
             katerega meni, da je pomembno za izvajanje varnostnih carinskih ukrepov, določenih
             v Poglavju IIa Protokola 10.

                                                Člen 3

                                             Predsedstvo

     Pri predsedovanju sestankom delovne skupine se na šest mesecev izmenjujeta predstavnik
     Evropske unije in predstavnik ene od držav Efte, za katere velja Poglavje IIa Protokola 10.

                                                Člen 4

                                              Zasedanja

     1.      Delovna skupina se sestaja redno in vsaj enkrat na leto.

SL                                                 7                                               SL
 ---pagebreak---      2.     Sestanki potekajo v Bruslju ali v katerem koli kraju, ki ga določi predsednik delovne
            skupine.

     3.     Sestanke delovne skupine sklicuje predsednik. Vabila na sestanek se udeležencem iz
            člena 1 pošljejo vsaj 10 delovnih dni pred sestankom. V nujnih primerih se lahko
            vabilo na sestanek pošlje pozneje.

     4.     Delovni jezik delovne skupine je angleščina.

     5.     Sestanki niso javni razen v primeru drugačnega dogovora.

                                              Člen 5

                                            Dnevni red

     1.     Predsednik za vsak sestanek sestavi začasni dnevni red. Začasni dnevni red se
            udeležencem iz člena 1 pošlje vsaj 10 delovnih dni pred sestankom.

     2.     Pogodbenice lahko prošnjo za uvrstitev točke na dnevni red pošljejo predsedniku ali
            jo izrazijo na dan sestanka pred sprejetjem dnevnega reda.

                                              Člen 6

                                             Zapisnik

     1.     Za vsak sestanek delovne skupine se na odgovornost predsednika sestavi zapisnik. V
            zapisniku se za vsako točko dnevnega reda navedejo priporočila in/ali ugotovitve
            delovne skupine.

     2.     Pogodbenice si osnutek zapisnika izmenjajo in ga potrdijo v 20 delovnih dneh po
            sestanku.

                                              Člen 7

                                              Stroški

     Stroške udeležbe na sestankih delovne skupine krijejo predstavniki pogodbenic in
     strokovnjaki carinskih uprav držav članic Evropske unije.

SL                                               8                                                  SL